নৰেন্দ্ৰ মোদীৰ চৰকাৰে দেশৰ শিক্ষাখণ্ডৰ যথেষ্ট উন্নতি হোৱা বুলি বিভিন্ন সময়ত দাবী কৰি আহিছে যদিও এই ক্ষেত্ৰত পিছে চৰকাৰৰ সকলো দাবী যে শুদ্ধ নহয় সেয়া প্ৰমাণ হৈছে খোদ কেন্দ্ৰীয় শিক্ষা দপ্তৰৰ এক প্ৰতিবেদনৰ পৰাই। কোভিডৰ সময়ত চৰকাৰে অন শিক্ষা প্ৰদান কৰা বুলি কৈছিল যদিও সেই সময়ত ২০২১-২২ শিক্ষাবৰ্ষত দেশৰ ৬৬ শতাংশ বিদ্যালয়তে নাছিল কোনো ইণ্টাৰনেটৰ সেৱা।
তদুপৰি ১২.৭ শতাংশ বিদ্যালয়ত নাই কোনো পুথিভঁৰাল। মাত্ৰ ২.২ শতাংশ বিদ্যালয়তহে ডিজিটেল পুথিভঁৰাল আছে। দেশৰ ১০.৬ শতাংশ বিদ্যালয়ত নাই বিদ্যুতৰ কোনো সুবিধা । ২৩.০৪ শতাংশ বিদ্যালয়ত খেলপথাৰ নাই। মাত্ৰ ২৬.৯৬ শতাংশ বিদ্যালয়ত শিশুসকলৰ বাবে উপযুক্ত শৌচালয় আছে।দেশৰ মাত্ৰ ১৪.৯ শতাংশ বিদ্যালয়তহে এনে ব্যৱস্থা আছে।
দেশৰ ১৪ লাখ ৮৯ হাজাৰ ১১৫ খন বিদ্যালয়ৰ ভিতৰত মাত্ৰ ৬ লাখ ৮২ হাজাৰ ৫৬৬ খন বিদ্যালয়ত কম্পিউটাৰ আছে। আৰু ইণ্টাৰনেট সেৱা উপলব্ধ বিদ্যালয়ৰ সংখ্যা ৫ লাখ ৪ হাজাৰ ৯৮৯ খন ।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
